השינס

השינס (אנגלית: The Shins) היא להקת אינדי רוק אמריקאית המורכת מהזמר, כותב השירים והגיטריסט ג'יימס מרסר, ביחד עם מרטין כרנדל (סינתיסייזר, גיטרה, בס), דייב הרנדדז (בס, גיטרה), והמתופף ג'סי סנדובל, בנוסף עם אריק ג'ונסון מהפרוט באטס. המוזיקה שלהם מתאפיינת בסגנונות מרובים ביניהם פופ, אלטרנטיבי, ופולק. מיקומם בפורטלנד, אורגון. השינס החלו בשנת 1997 באלבקרקי, ניו מקסיקו, בתור פרויקט צד של מרסר וניל לנגפורד, שניהם חברים אז בלהקה פלייק (נוסדה בשנת 1992). בשנת 1999, פלייק (עתה פלייק מיוזיק) התפרקה וחבריה הקודמים ייסדו את השינס. השם מקורו במשפחה בדיונית מהמחזה "איש המוזיקה", האהובה על אביו של מרסר. הלהקה שחררה שני סינגלים, הראשון בשם "Nature Bears A Vacuum" בשנת 1998 ו-"When I Gossestep" בשנת 2000, והחלה בסיבוב הופעות יחד עם מודסט מאוס. במהלך סיבוב ההופעות, נפגשה הלהקה עם נציגי סאב פופ, אשר לימים הציעה לשחרר את אלבומם הראשון. אלבומם הראשון של השינס, בשם "Oh, Inverted World" שוחרר בשנת 2001 וזכה לאהדה ביקורתית. שירים מתוך האלבום הושמעו במהלך הסרט Garden State, אשר חשפו את הלהקה למכלול מאזינים רחב. בנוסף, השירים הופיעו בסדרה הפופולרית בנות גילמור בפרק "Girls in Bikinis, Boys Doin' The Twist". דייב הרננדז, אז חבר בלהקה סקרד אוף צ'אקה, הצטרף כחבר בלהקה עם עזיבתו של הבסיסט ניל לנגפורד. בשנת 2002, הלהקה עברה לפורטלנד, אורגון. אלבום ההמשך, Chutes Too Narrow, הופץ במהלך 2003 לקהל הולך וגדל בסצנת המוזיקה האינדית. האלבום אופיין בסגנונות מוזיקה חדשים, מבנה מוזיקלי ייחודי, והפקה יוצאת דופן. במהלך הופעות חיות, חברי הלהקה (במיוחד כרנדל והרננדז) נוהגים להתחלף בכלי הנגינה שלהם. אלבום הראשון הגיע למקום ה-71 במאה האלבומים המובילים של Pitchfork Media לשנים 2000–2004, כאשר אלבום השני עלה למקום ה-47. בשנת 2005 הלהקה הפיצה קליפ שנוצר על ידי אדם ביזנסקי הישראלי. במהלך ריאיון ל-Pitchfork Media, מרסר הודיעה על הצטרפותו של אריק ג'ונסון ללהקת השינס. אלבומם השלישי של הלהקה, Wincing the Night Away, שוחרר ב-23 בינואר 2007. הוא פתח במקום השני של טבלת האלבומים המובילים מאת Billboard 200, עם מכירות של 118,000 עותקים בשבוע הראשון, מספר שיא ומיקום שיא לאלבום אשר הופץ על ידי סאב פופ בלבד. האלבום דלף לאינטרנט ב-20 באוקטובר 2006. בנוסף, הוא הוצע להזמנה מוקדמת, ביחד עם שיר נוסף, בשירות מוזיקה המקוון iTunes. ב־27 נובמבר 2007, הלהקה תרמה את שיריה לאלבום צדקה למען דרפור. האלבום היה ניתן להורדה דרך iTunes למשך תקופה של 90 יום בלבד. 100% מן ההכנסות יועדו למען המשבר בדרפור. Wincing the Night Away הועמד לפרס גראמי לשנת 2008 בקטגוריית האלבום האלטרנטיבי הטוב ביותר. ב-20 ביוני 2008, השינס הודיעו כי בכוונתם לעזוב את סאב פופ רקורדס למען חברת התקליטים הפרטית של ג'יימס מרסר:Aural Apothecary. When You Land Here, It's Time to Return‏ (1997) Oh, Inverted World‏ (2001) Chutes Too Narrow‏ (2003) Wincing the Night Away‏ (2007) Port of Morrow‏ (2012) Heartworms‏ (2017) מדיה וקבצים בנושא השינס בוויקישיתוף אתר האינטרנט הרשמי של השינס (באנגלית) השינס, ברשת החברתית פייסבוק השינס, ברשת החברתית אקס (טוויטר) השינס, סרטונים בערוץ היוטיוב השינס, במסד הנתונים הקולנועיים IMDb (באנגלית) השינס, באתר אפל מיוזיק (באנגלית) השינס, באתר ספוטיפיי השינס, באתר סאונדקלאוד (באנגלית) השינס, באתר Last.fm (באנגלית) השינס, באתר AllMusic (באנגלית) השינס, באתר MusicBrainz (באנגלית) השינס, באתר דיזר השינס, באתר Discogs (באנגלית) השינס, באתר Songkick (באנגלית) השינס, באתר Genius השינס, באתר SecondHandSongs השינס, באתר בנדקמפ השינס, באתר בילבורד (באנגלית) השינס, באתר טיידל (באנגלית)